
REFERAT DE APROBARE A PROIECTULUI DE HOTĂRÂRE
[bookmark: _Hlk110338841]privind  atribuirea spațiului cu altă destinație  SAD2, situat în Timișoara, Piața Sfântul Gheorghe nr. 4, către Asociația Renașterea Familiei, la valoarea chiriei stabilită în baza raportului de evaluare înregistrat cu nr. SC2023-007139/23.03.2023 și a prevederilor HCLMT nr. 253/13.06.2023





1. Descrierea situației actuale:
	Asociația Renașterea Familiei este persoană juridică de drept privat, fără scop patrimonial,  având ca bază -  morala creștină, vizând consolidarea familiei, promovarea moralei creștine, consilierea persoanelor aflate în situații de criză, prevenirea abandonului școlar și ajutorarea celor aflați în nevoi, inclusiv, înființarea de servicii sociale pentru copiii instituționalizați, bătrâni și persoane aflate în situații vulnerabile.
2. Schimbări preconizate și rezultate așteptate
[bookmark: _Hlk110257453]	Prin cererea înregistrată cu nr. SC2023-003594/10.02.2023, Asociația Renașterea Familiei, solicită atribuirea spațiului cu altă destinație din Timişoara, SAD 2, aflat în imobilul din P-ța Sfântul Gheorghe nr. 4, identificat și prin  CF nr. 405070-C1-U17  Timișoara, în suprafață de 98,15 mp.
Având în vedere extrasul procesului verbal din data de 14.03.2023, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, a aprobat atribuirea spațiului cu altă destinație  din Timișoara, SAD 2, P-ța Sfântul Gheorghe nr. 4, către Asociația Renașterea Familiei, până la data de 01.01.2026 și încheierea contractului de închiriere. Tariful de închiriere stabilit prin   raportul de evaluare efectuat cu prestatorul de serviciu cu care municipalitatea are încheiat un acord cadru. este de 7 euro/mp/lună, stabilit 
3. Alte informații:
          Având în vedere prevederile HCLMT nr. 253/13.06.2023 privind modificarea și completarea art. 2 din Hotărârea Consiliului Local al Municipiului Timișoara nr. 441/16.10.2015, Anexa 2A art. 5, litera b), tariful de închiriere al spațiului va fi stabilit prin înmulțirea tarifului de închiriere al spațiului stabilit de către evaluator în Raportul de evaluare cu coeficientul de 0,25.
            Conform extrasului de proces verbal din data de 20.07.2023, comisia a hotărât atribuirea cu contract de închiriere, la tariful obținut prin aplicarea coeficientului aprobat conform HCLMT nr. 253/23.06.2023, Anexa 2A, art. 5, litera b) la tariful de închiriere stabilit prin raportul de evaluare, înregistrat cu nr. SC2023-007139/23.03.2023, rezultând tariful de închiriere de 1,75 euro/mp/lună.
          În temeiul art. 49, alin. (1) din Ordonanța nr. 26/30.01.2000 cu privire la asociații și fundații;
          În conformitate cu prevederile art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ, cu modificările și completările ulterioare;
          În temeiul  art. 196 alin. 1 lit. a) și art. 139 alin. (3) lit. g) din Ordonaţa  de Urgenţă a Guvernului  nr. 57/2019, privind Codul administrativ, cu modificările și completările ulterioare.






4. Concluzii:
	Apreciem  că,  Proiectul  de  hotărâre  privind  atribuirea spațiului cu altă destinație  SAD 2, situat  în   Timișoara, Piața   Sfântul   Gheorghe   nr. 4, până  la   data  de  01.01.2026,   către Asociația Renașterea
Familiei, la  valoarea  chiriei  stabilită  în baza raportului de evaluare înregistrat   cu   nr. SC2023 - 007139/23.03.2023  și a prevederilor HCLMT nr. 253/13.06.2023 Anexa  2A art. 5, litera b),  îndeplinește  condițiile  pentru a fi supus  dezbaterii și aprobării în plenul Consiliului Local al Municipiului Timișoara.

